ΚΟΙΝΗ ΘΕΣΗ (ΕΚ) αριθ. 46/98 που καθορίστηκε από το Συμβούλιο στις 20 Ιουλίου 1998 για την έκδοση του κανονισμού (ΕΚ) αριθ. . . ./98 του Ευρωπαϊκού Κοινοβουλίου και του Συμβουλίου, της . . ., που τροποποιεί τον κανονισμό (ΕΟΚ) αριθ. 3330/91 για τις στατιστικές των συναλλαγών αγαθών μεταξύ κρατών μελών προκειμένου να μειωθούν τα στοιχεία που πρέπει να παρέχονται (98/C 285/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189Β της συνθήκης (3),

Εκτιμώντας:

ότι, σύμφωνα με τον κανονισμό (ΕΟΚ) αριθ. 3330/91 του Συμβουλίου (4), η Κοινότητα και τα κράτη μέλη της κατήρτισαν στατιστικές των ενδοκοινοτικών συναλλαγών αγαθών μεταξύ κρατών μελών (Instrastat), κατά τη διάρκεια της μεταβατικής περιόδου που αρχίζει την 1η Ιανουαρίου 1993 και λήγει τη στιγμή της μετάβασης σε ενιαίο σύστημα φορολόγησης στο κράτος μέλος προέλευσης 7

ότι η απλούστευση της νομοθεσίας για την εσωτερική αγορά, όπως εκφράζεται στην πρωτοβουλία SLIM (απλούστερη νομοθεσία για την εσωτερική αγορά), έχει ως στόχο τη βελτίωση της ανταγωνιστικότητας των επιχειρήσεων και των δυνατοτήτων τους για τη δημιουργία θέσεων απασχόλησης 7

ότι η απλούστευση του συστήματος Intrastat επελέγη ως πρότυπο σχέδιο στο πλαίσιο της πρωτοβουλίας SLIM, και οι συγκεκριμένες προτάσεις που διατυπώθηκαν από την ομάδα εργασίας SLIM-Intrastat, με στόχο την ελάφρυνση της επιβάρυνσης των υπόχρεων παροχής στατιστικών πληροφοριών, αποτέλεσαν αντικείμενο ανακοίνωσης προς το Ευρωπαϊκό Κοινοβούλιο και το Συμβούλιο, και έγιναν δεκτά από τα όργανα αυτά 7

ότι ο περιορισμός των πληροφοριών που περιλαμβάνονται στις δηλώσεις, διατηρουμένου εντούτοις ενός αποδεκτού επιπέδου πληροφοριών για τους χρήστες, αποτελεί κύριο μέσο ελάφρυνσης επιβάρυνσης των υπόχρεων παροχής στατιστικών πληροφοριών 7

ότι η κατάργηση του τρόπου μεταφοράς και των όρων παράδοσης αποτελούν ένα εξ αυτών των μέτρων απλούστευσης 7 ότι, εντούτοις, για πολλούς χρήστες παρουσιάζει ιδιαίτερο ενδιαφέρον, η μνεία της χώρας καταγωγής, της περιοχής καταγωγής ή/και της περιοχής προορισμού, καθώς και του στατιστικού καθεστώτος, και ως εκ τούτου θα πρέπει να διατηρηθεί 7

ότι, για ορισμένα κράτη μέλη, είναι αναγκαίο να απαιτούν την μνεία των όρων παράδοσης και του εικαζόμενου τρόπου μεταφοράς 7 ότι, παρ' όλα αυτά, και προκειμένου να αποφευχθεί δυσανάλογη επιβάρυνση των μικρών και επιχειρήσεων, είναι ευκταίο να ορισθούν, κατόπιν συνεννοήσεως στο πλαίσιο της επιτροπής στατιστικών, κατώφλια, κάτω των οποίων τα κράτη μέλη δεν θα δικαιούνται να απαιτούν αυτές τις στατιστικές πληροφορίες 7

ότι, προκειμένου να ικανοποιηθούν οι προσδοκίες των υπόχρεων παροχής στατιστικών πληροφοριών και να ληφθούν υπόψη οι διαφορετικές διοικητικές δομές των κρατών μελών, θα πρέπει να παρασχεθεί στις εθνικές διοικήσεις μεγαλύτερη ευελιξία όσον αφορά τον καθορισμό των προθεσμιών διαβίβασης των δηλώσεων 7

ότι η απλούστευση αυτή μπορεί να προκαλέσει πρακτικές δυσκολίες σε ορισμένες εθνικές διοικήσεις 7 ότι είναι ανάγκη να δοθεί στην Επιτροπή η εξουσία να χορηγεί, ενεργώντας σύμφωνα με το άρθρο 30 του κανονισμού (ΕΟΚ) αριθ. 3330/91, παρεκκλίσεις σε κατ' ιδίαν κράτη μέλη οι οποίες θα τους επιτρέπουν να αναβάλουν την εφαρμογή του παρόντος κανονισμού, για μεταβατική περίοδο έως δύο ετών,

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3330/91 τροποποιείται ως εξής:

1. Στο άρθρο 13, η παράγραφος 1 αντικαθίσταται από το ακόλουθο κείμενο:

«1. Οι στατιστικές πληροφορίες που απαιτούνται από το σύστημα Intrastat παρέχονται με περιοδικές δηλώσεις που υποβάλλονται από τον υπόχρεο παροχής των στατιστικών πληροφοριών στις αρμόδιες εθνικές υπηρεσίες, υπό τους όρους που ορίζει η Επιτροπή σύμφωνα με το άρθρο 30.»

2. Το άρθρο 23 τροποποιείται ως εξής:

α) στην παράγραφο 1, τα στοιχεία στ) και ζ), διαγράφονται 7

β) η παράγραφος 2 αντικαθίσταται από το ακόλουθο κείμενο:

«2. Τα κράτη μέλη δικαιούνται να απαιτούν να αναγράφονται στο στατιστικό υπόθεμα τα ακόλουθα συμπληρωματικά στοιχεία:

α) στο κράτος μέλος αφίξεως, η χώρα καταγωγής 7 το στοιχείο αυτό, ωστόσο, είναι απαιτητό μόνο εντός των ορίων του κοινοτικού δικαίου 7

β) στο κράτος μέλος αποστολής, η περιοχή καταγωγής 7 στο κράτος αφίξεως, η περιοχή προορισμού 7

γ) ενδεχομένως, το στατιστικό καθεστώς.»

γ) η παράγραφος 3 γίνεται παράγραφος 4 και παρεμβάλλεται η ακόλουθη νέα παράγραφος 3:

«3. Καθόσον αφορά τους υπόχρεους παροχής στατιστικών πληροφοριών, των οποίων η ετήσια αξία αφίξεων ή αποστολών υπολείπεται των κατωφλίων των οριζομένων από τα κράτη μέλη κατόπιν συνεννοήσεως στο πλαίσιο της επιτροπής, που συνιστάται με το άρθρο 29, δεν θα ζητείται η αναγραφή, στο στατιστικό υπόθεμα, στοιχείων πέραν των προβλεπομένων στις παραγράφους 1 και 2, για τις εν λόγω αφίξεις ή αποστολές.

Τα κράτη μέλη δικαιούνται να ζητούν από τους άλλους υπόχρεους παροχής στατιστικών πληροφοριών και τα ακόλουθα συμπληρωματικά στοιχεία:

α) τους όρους παράδοσης 7

β) τον εικαζόμενο τρόπο μεταφοράς.»

δ) προστίθεται η ακόλουθη παράγραφος:

«5. Η Επιτροπή μεριμνά για τη δημοσίευση στην Επίσημη Εφημερίδα των Ευρωπαϊκών Κοινοτήτων καταλόγου των στοιχείων που απαιτούν τα κράτη μέλη από τους υπόχρεους παροχής στατιστικών πληροφοριών, καθώς και των κατωφλίων περί των οποίων η παράγραφος 3.»

Άρθρο 2

Όταν απαιτούνται σημαντικές μεταβολές στα εθνικά στατιστικά συστήματα, η Επιτροπή, ενεργώντας σύμφωνα με τη διαδικασία του άρθρου 30 του κανονισμού (ΕΟΚ) αριθ. 3330/91, δύναται να παρέχει παρεκκλίσεις σε κατ' ιδίαν κράτη μέλη επιτρέποντάς τους να αναβάλουν την εφαρμογή του παρόντος κανονισμού, για μεταβατική περίοδο έως δύο ετών.

Άρθρο 3

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 203 της 3.7.1997, σ. 10.

(2) ΕΕ C 19 της 21.1.1998, σ. 49.

(3) Γνώμη του Ευρωπαϊκού Κοινοβουλίου της 1ης Απριλίου 1998 (ΕΕ C 138 της 4.5.1998, σ. 90), κοινή θέση του Συμβουλίου της 20ής Ιουλίου 1998 και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ L 316 της 16.11.1991, σ. 1 7 κανονισμός όπως τροποποιήθηκε από τον κανονισμό (ΕΟΚ) αριθ. 3046/92 (ΕΕ L 307 της 23.10.1992, σ. 27).

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

Ι. ΕΙΣΑΓΩΓΗ

1. Στις 30 Μαΐου 1997, η Επιτροπή υπέβαλε πρόταση η οποία βασίζεται στο άρθρο 100 Α της συνθήκης ΕΚ, σχετικά με τις στατιστικές συναλλαγών αγαθών μεταξύ των κρατών μελών.

2. Το Ευρωπαϊκό Κοινοβούλιο και η Οικονομική και Κοινωνική Επιτροπή έδωσαν τη γνώμη τους την 1η Απριλίου 1998 (1) και στις 29 Οκτωβρίου 1997 (2) αντιστοίχως.

Ύστερα από τη γνώμη του Ευρωπαϊκού Κοινοβουλίου, η Επιτροπή υπέβαλε τροποποιημένη πρόταση στις 27 Απριλίου 1998 (3).

3. Στις 20 Ιουλίου 1998, το Συμβούλιο καθόρισε την κοινή του θέση σύμφωνα με το άρθρο 189 Β της συνθήκης.

ΙΙ. ΣΤΟΧΟΣ

4. Τό σύστημα Intrastat εισήχθη την 1η Ιανουαρίου 1993 κατόπιν της καταργήσεως των τελωνειακών διατυπώσεων στο εσωτερικό της Κοινότητας. Το σύστημα αυτό ορίζει τους κανόνες για τη συλλογή και την κατάρτιση των στατιστικών συναλλαγών αγαθών μεταξύ των κρατών μελών. Στόχος της πρότασης είναι η ελάφρυνση της επιβάρυνσης παροχής στατιστικών πληροφοριών που βαρύνει τις επιχειρήσεις, καταργώντας ορισμένα από τα στοιχεία που υποχρεούνται επί του παρόντος να παρέχουν στις εθνικές αρχές.

ΙΙΙ. Η ΚΟΙΝΗ ΘΕΣΗ

5. Γενικώς, η πρόταση της Επιτροπής τροποποιήθηκε κατά τη συζήτηση στο Συμβούλιο. Ωστόσο, η κοινή θέση λαμβάνει υπόψη τα αιτήματα που διατύπωσε το Ευρωπαϊκό Κοινοβούλιο όσον αφορά ορισμένα σημαντικά σημεία τα οποία απαριθμώνται κάτωθι.

6. Όσον αφορά τα στοιχεία που πρέπει να διαβιβάζονται στις εθνικές υπηρεσίες, το Συμβούλιο δέχεται το μέρος της τροπολογίας αριθ. 1 (το οποίο δέχεται η Επιτροπή) το οποίο έχει στόχο να ελαφρύνει την υποχρέωση παροχής στατιστικών πληροφοριών από τις επιχειρήσεις, και ιδίως τις μικρές και μεσαίες επιχειρήσεις (MME).

Πράγματι, με την εισαγωγή κατωφλίου, οι MME απαλάσσονται οριστικά από τη δήλωση στοιχείων όσον αφορά τον τρόπο μεταφοράς και τους όρους παράδοσης (άρθρο 23 παράγραφος 3). Επιπλέον τα προαιρετικά στοιχεία (στοιχεία που μπορεί να απαιτήσει ένα κράτος μέλος) μειώθηκαν κατά δύο και ως εκ τούτου, οι MME απαλλάσσονται πλήρως από τη δήλωση τεσσάρων στοιχείων.

Ωστόσο, προκειμένου να καταρτιστούν αξιόπιστες στατιστικές συναλλαγών αγαθών μεταξύ κρατών μελών, το Συμβούλιο εκτιμά ότι τα κράτη μέλη, τα οποία δεν μπορούν να αποκτήσουν τα απαιτούμενα στοιχεία με άλλα μέσα, μπορούν να απαιτήσουν από τις επιχειρήσεις, εκτός των MME, τα στοιχεία σχετικά με τους όρους παράδοσης και τον πιθανολογούμενο τρόπο μεταφοράς.

7. Όσον αφορά την τροπολογία 2 σχετικά με το άρθρο 23 παράγραφος 2 (η Επιτροπή ενέκρινε αυτή την τροπολογία με εξαίρεση την άμεση κατάργηση των «όρων παράδοσης»), το Συμβούλιο ενσωμάτωσε στην κοινή του θέση το στοιχείο που αφορά την εισαγωγή κατωφλίου προκειμένου να περιοριστεί ο αριθμός των MME που υπόκεινται στην υποχρέωση να παρέχουν λεπτομερή στατιστικά στοιχεία.

Εν συνεχεία, το Συμβούλιο ενσωμάτωσε εν μέρει, στην κοινή του θέση, το στοιχείο της τροπολογίας που επιτρέπει στα κράτη μέλη να ζητούν από τους υπόχρεους παροχής στατιστικών πληροφοριών τα στοιχεία που αφορούν την περιοχή καταγωγής καθώς και την περιοχή άφιξης. Επιπλέον, το Συμβούλιο εκτιμά ότι ο καθορισμός του στατιστικού καθεστώτος εμπίπτει στην αρμοδιότητα των κρατών μελών και ως εκ τούτου δεν κατήργησε αυτή τη δυνατότητα στην κοινή του θέση.

Ωστόσο, το Συμβούλιο δεν είναι σε θέση να ενσωματώσει ορισμένα μέρη της τροπολογίας 2 διότι εκτιμά ότι το κατώφλι κάτωθι του οποίου τα κράτη μέλη δεν μπορούν να απαιτούν ορισμένα στοιχεία από τις MME είναι ορθότερο να καθορίζεται από τα κράτη μέλη κατόπιν συνεννοήσεως στα πλαίσια της επιτροπής στατιστικών συναλλαγών αγαθών μεταξύ των κρατών μελών.

Επιπλέον, το Συμβούλιο δεν δέχεται ότι τα προαιρετικά στοιχεία δεν μπορούν να απαιτούνται παρά μόνο από επιχειρήσεις άλλες από τις MME.

8. Συνολικά, εσωματώνοντας πολλά σημαντικά στοιχεία των τροπολογιών του Ευρωπαϊκού Κοινοβουλίου, το Συμβούλιο εκτιμά ότι έχει επιτευχθεί μια σωστή ισορροπία όχι μόνο μεταξύ των διαφορετικών θέσεων στα πλαίσια του Συμβουλίου, αλλά και μεταξύ του στόχου ελάφρυνσης της παροχής στατιστικών πληροφοριών που βαρύνει τις επιχειρήσεις, αφενός, και της ανάγκης αξιόπιστων στατιστικών αφετέρου.

IV. ΣΥΜΠΕΡΑΣΜΑ

Το Συμβούλιο εκτιμά ότι η κοινή του θέση συνεπάγεται κυρίως πλεονεκτήματα για τις MME οι οποίες απαλλάσσονται από τη δήλωση τεσσάρων στοιχείων.

(1) ΕΕ C 138 της 4.5.1998, σ. 90.

(2) ΕΕ C 19 της 21.1.1998, σ. 49.

(3) ΕΕ C 171 της 5.6.1998, σ. 12.